Môže sa užívať Losartan a Xalacom súčasne?
Chcem sa spytať či sa môže užívať Losartan a kvapky na očný tlak Xalacom.
Dobrý deň,
ďakujeme za Vašu otázku.
Medzi liekmi Xalacom a Losartan nebola pozorovaná klinicky významná interakcia. Ich súbežné podávanie je preto možné. Napriek tomu je prítomné malé riziko spočívajúce v systémovej hypotenzii a/alebo výraznej bradykardi. Preto sa odporúča priebežné monitorovanie hodnôt krvného tlaku a pri výskyte akýchkoľvek ťažkostí sa obráťte na lekára.
Prajem pekný zvyšok dňa.
S pozdravom
PharmDr. Veronika Kiabová